กระตุ้นขายบ้านฉลองสงกรานต์
อสังหาฯ เมืองท่องเที่ยว เปิดศึกแคมเปญรับสงกรานต์ซัมเมอร์ แอล.พี.เอ็น.ถือฤกษ์สาดน้ำ ผุด 2 คอนโดพัทยา เริ่มต้น 6.9 แสนบาท
16 ส.ค. 2554

อสังหาฯ เมืองท่องเที่ยว เปิดศึกแคมเปญรับสงกรานต์ซัมเมอร์ แอล.พี.เอ็น.ถือฤกษ์สาดน้ำ ผุด 2 คอนโดพัทยา เริ่มต้น 6.9 แสนบาท
รายงานข่าวจากบริษัท แอล.พี.เอ็น. ดีเวลลอปเมนท์ เปิดเผยว่า บริษัทเตรียมเปิดตัวคอนโดมิเนียมลุมพินี เพลส ในราคาไม่ถึง 2 ล้านบาท และลุมพินี คอนโดทาวน์ ในราคา 6.9 แสนบาท ที่พัทยาเหนือ โดยจะเริ่มเปิดให้ลูกค้าที่สนใจชมห้องตัวอย่างในช่วงสงกรานต์นี้
การเปิดคอนโดมิเนียมใหม่ 2 โครงการที่พัทยา ถือเป็นครั้งแรกของบริษัท แอล.พี.เอ็น.ฯ ที่ขยายการลงทุนไปในต่างจังหวัด โดยเลือกที่พัทยา เนื่องจากเป็นเมืองท่องเที่ยวที่อยู่ไม่ไกลจากกรุงเทพฯ คาดว่าจะมีมูลค่าโครงการรวมกันประมาณ 1,000 ล้านบาท
ด้านนายจิรวัฒน์ เกตุแสง รองประธานเจ้าหน้าที่บริหารการสื่อสารการตลาด บริษัท อมารี เอ็ซเทท กล่าวว่า บริษัทได้จัดแคมเปญการตลาดในช่วงสงกรานต์ สำหรับโครงการอมารี เรสซิเดนซ์ หัวหิน คอนโดมิเนียมตากอากาศที่เขาตะเกียบ โดยใช้ชื่องานว่า Summer Breeze Special
สำหรับลูกค้าที่มาเยี่ยมชมโครงการ จะได้สิทธิพิเศษด้วยโปรโมชันราคาเดียว ไม่ว่าจะเป็นวิวทะเล วิวสระน้ำ หรือใกล้สวน สำหรับ 1 ห้องนอน ราคาอยู่ที่ 4.99 ล้านบาท ส่วนขนาด 2 ห้องนอน ราคาอยู่ที่ 9.88 ล้านบาท ตลอดเดือน เม.ย.นี้
นายล้วนชาย ว่องวานิช ประธานกรรมการบริหาร จีรัง เฮลธ์ วิลเลจ กล่าวว่า ได้จัดโปรโมชันรับลมร้อนในช่วงเดือนแห่งเทศกาลสงกรานต์ สำหรับผู้ซื้อบ้านทุกหลังในโครงการ จีรัง เรสซิเดนซ์ รับตั๋วเครื่องบินมูลค่า 1 หมื่นบาท/1 แปลง (เฉพาะลูกค้ากรุงเทพฯ) ส่วนลดเงินสด และบัตรกำนัล Jirung Health Village Member Club (JHV Member Club) ภายในวันที่ 30เม.ย.
ขณะที่นายกิตติกุล ติรรัตน์ทวีผู้อำนวยการฝ่ายโครงการบ้าน 2H บริษัท คาซ่า วิลล์ ในเครือควอลิตี้ เฮ้าส์ กล่าวว่า บริษัทได้เปิดตัวบ้านเดี่ยวสร้างเสร็จก่อนขายโซนใหม่ ในโครงการคาซ่า วิลล์ วัชรพลสุขาภิบาล 5 ราคา 4.39-7 ล้านบาท โดยมอบสิทธิพิเศษ “ขายบ้านในราคาต้นทุนเดิม ก่อนปรับราคาขึ้น” จนถึงวันที่ 30 เม.ย.นี้